
Iepirkuma procedūras Publisko iepirkumu likuma 10. panta 1. daļas kārtībā 
„Pedagogu profesionālās kompetences pilnveides kursu vadītāju pakalpojumi”
 (iepirkuma identifikācijas Nr. LVA 2026/04/B) 

nolikums
Rīga, 2026
1. Vispārīga informācija

1.1.  Iepirkuma identifikācijas numurs: LVA 2026/04/ B
1.2.  Pasūtītājs
	Pasūtītāja nosaukums
	Latviešu valodas aģentūra 

(turpmāk – Aģentūra vai Pasūtītājs)

	Adrese
	Meistaru iela 10-401, Rīga, LV-1050

	Reģistrācijas Nr.
	90009113250

	Kontaktpersona
	Arvis Širaks 

	Tālrunis
	29622923

	E-pasta adrese
	arvis.siraks@valoda.lv

	
	


1.3. Iepirkuma priekšmets
Iepirkuma procedūras Publisko iepirkumu likuma 10. panta 1. daļas kārtībā „Pedagogu profesionālās kompetences pilnveides kursu vadītāju pakalpojumi” (iepirkuma identifikācijas Nr. LVA 2026/04/B) (turpmāk tekstā – Konkurss) iepirkuma priekšmets ir: pedagogu pieredzes apmaiņas semināru vadītāju pakalpojumi. CPV kods: 80400000-8 (Pieaugušo izglītības un citi izglītības pakalpojumi). Iepirkuma priekšmets ir sadalīts šādās daļās:

1.3.1.1. Iepirkuma priekšmeta 1. daļa: Pirmsskolas izglītības iestāžu pedagogu profesionālās pilnveides kursu vadītāja pakalpojums;
1.3.1.2. Iepirkuma priekšmeta 2. daļa: Sākumskolas pedagogu profesionālās pilnveides kursu vadītāja pakalpojums;

1.3.1.3. Iepirkuma priekšmeta 3. daļa: Latviešu valodas un literatūras pedagogu profesionālās pilnveides kursu vadītāja pakalpojums;
1.3.1.4. Iepirkuma priekšmeta 4. daļa: Dažādu mācību priekšmetu pedagogu profesionālās pilnveides kursu vadītāja pakalpojums darbam lingvistiski neviendabīgā vidē.
1.4. Vispārīgās vienošanās darbības laiks
1.4.1. No Vispārīgās vienošanās noslēgšanas līdz 2029. gada 31. augustam.

1.5. Finansējuma avots un summa
1.5.1. Vispārīgās vienošanās izpilde tiks finansēta no Valsts budžeta līdzekļiem.
1.5.2. Pasūtītāja noteiktā Vispārīgās vienošanās vērtība visās iepirkuma priekšmeta daļās kopā ir līdz EUR 500 000 (bez PVN).
1.6.  Piedāvājumu iesniegšana: EIS e-konkursu apakšsistēma, www.eis.gov.lv. Piedāvājumus var iesniegt, sākot ar dienu, kad paziņojums par līgumu ir publicēts Iepirkumu uzraudzības biroja (turpmāk – IUB) Publikāciju vadības sistēmā. Piedāvājumu iesniegšanas termiņu sk. EIS e-konkursu apakšsistēmā publicētā iepirkuma tīmekļvietnē pamatdatu blokā “Iepirkuma termiņi”.
1.7. Piedāvājumu atvēršanas vieta, datums, laiks un kārtība

1.7.1. Piedāvājumi tiks atvērti EIS e-konkursu apakšsistēmā, četras stundas pēc piedāvājumu iesniegšanas termiņa beigām, izņemot Publisko iepirkumu likuma 68. panta septītajā daļā minēto gadījumu. 
1.7.2. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
1.7.3. Piedāvājumu atvēršanas norisi, kā arī visas nosauktās ziņas, iepirkuma komisijas sekretārs protokolē piedāvājumu atvēršanas sanāksmes protokolā.
1.7.4. Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma konkursā iepirkuma komisija veic slēgtās sēdēs. 
1.7.5. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana un lēmumu pieņemšana.
1.7.6. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 10 (desmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
1.8.  Piedāvājumu noformēšana

1.8.1. Pretendents drīkst iesniegt tikai 1 (vienu) piedāvājuma variantu vienā iepirkuma priekšmeta daļā par visu iepirkuma priekšmeta daļas apjomu kopā. Pretendenta piedāvājumā piedāvāto speciālistu skaitam jāatbilst tehniskās specifikācijas prasībām, tas nedrīkst atšķirties no prasītā vai piedāvāt vairākus speciālistu variantus. Pretendents drīkst iesniegt piedāvājumu vienai vai vairākām iepirkuma priekšmeta daļām, vienā vai vairākos plānošanas reģionos. Pretendentam jāpiedāvā sniegt pakalpojumu gan attālinātā veidā, gan klātienē.
1.8.2. Piedāvājums jāsagatavo latviešu valodā. Ja piedāvājumā ietvertie dokumenti ir svešvalodā, tiem jāpievieno Pretendenta apliecināts tulkojums latviešu valodā.
1.8.3. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
1.8.3.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;

1.8.3.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un tos attiecīgi pievienojot atbilstoši noteiktajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.8.3.3. elektroniski (PDF formātā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.8.4. Piedāvājums sastāv no atsevišķiem elektroniski sagatavotiem un parakstītiem dokumentiem.
1.8.5. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.8.6. Sagatavojot piedāvājumu, Pretendents ievēro, ka:
1.8.6.1.  pieteikuma veidlapa, tehniskais un finanšu piedāvājums ir jāaizpilda tikai elektroniski, atsevišķā elektroniskā dokumentā ar MS Office rīkiem lasāmā formātā; iesniedzot piedāvājumu, Pretendents šos un citus elektroniskā formā sagatavotos dokumentus paraksta ar drošu elektronisko parakstu vai EIS piedāvāto elektronisko parakstu;



1.8.6.2.  ja pretendents piedāvājumu iesniedz vairākās iepirkuma priekšmeta daļās, pieteikuma formu aizpilda par katru iepirkuma priekšmeta daļu kurai iesniedz piedāvājumu. 
1.8.6.3.  maksimālā pasūtītāja noteiktā līguma atlīdzības likme ir 80,00 EUR par vienu pakalpojuma sniegšanas stundu, pakalpojumu sniedzot klātienē, un 65,00 EUR par vienu pakalpojuma sniegšanas stundu, pakalpojumu sniedzot attālināti. Minētajā summā ir iekļauti visi normatīvajos aktos paredzētie nodokļi un nodevas (t. sk. visi Pasūtītājam maksājamie nodokļi un nodevas un darba devējam maksājamā valsts sociālās obligātās apdrošināšanas iemaksu daļa), izņemot Pievienotās vērtības nodokli, kā arī citas izmaksas, kas var rasties (piemēram – transporta, viesnīcas, ēdināšanas, materiālu sagatavošanas izmaksas), izņemot tās, kuras saskaņā ar iepirkuma procedūras noteikumiem ir apņēmies segt Pasūtītājs; 


1.8.6.4.  piedāvājums jāiesniedz latviešu valodā; 
1.8.6.5. Piedāvājumam pievieno piedāvāto speciālistu kvalifikāciju apliecinošo dokumentu (to, kuri nepieciešami kvalifikācijas prasību apliecināšanai un tādi tiek izdoti) kopijas, kuras var tikt iesniegtas arī citā valodā ar pievienotu Pretendenta apliecinātu tulkojumu latviešu valodā;


1.8.6.6.  ja Pretendents iesniedzis kāda dokumenta kopiju, to jāapliecina atbilstoši Dokumentu juridiskā spēka likumam; ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu kopiju;   


1.8.6.7.  piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām;


1.8.6.8.  piedāvājums elektroniski jāparaksta Pretendenta pārstāvēt tiesīgajam vai pilnvarotajam pārstāvim (pievienojot pilnvaru Pretendenta atlases dokumentu daļā); pilnvarā precīzi jānorāda pilnvarotajam pārstāvim piešķirto tiesību un saistību apjoms;


1.8.6.9.  ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus; pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēt tiesīgajam vai pilnvarotajam pārstāvim.

1.9. Pirms nolikumā noteiktā piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos EIS pieejamos rīkus. 
1.10. Iesniedzot piedāvājumu, Pretendents ir iepazinies un pilnībā atzīst visus nolikumā  ietvertos nosacījumus. 
1.10.1. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

1.10.2. Ja piedāvājumu iesniedz personu apvienība vai personālsabiedrība, piedāvājumā norāda personu, kas iepirkumā pārstāv attiecīgo personu apvienību vai personālsabiedrību.

1.10.3. Pretendents, kurš būs iesniedzis vairākus piedāvājuma variantus, tiks no tālākas vērtēšanas izslēgts. 
1.11.  Papildu informācijas sniegšana
1.11.1. Nolikums tiek publicēts Pasūtītāja profilā Elektronisko iepirkumu sistēmā ww.eis.gov.lv.
1.11.2. Iepirkuma komisija un ieinteresētie Piegādātāji ar informāciju apmainās rakstiski vai e-pastā, sūtot informāciju uz nolikumā norādīto Pasūtītāja pasta adresi vai Pasūtītāja kontaktpersonas norādīto e-pasta adresi. Mutvārdos sniegtā informācija iepirkumā nav saistoša.
1.11.3. Ja Pretendents ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Par papildu informācijas pieprasījuma (jautājuma) saņemšanas dienu tiek uzskatīts tā saņemšanas datums Pasūtītāja darba laikā attiecīgajā darbadienā.
1.11.4. Pasūtītājs ar iepirkumu saistītās informācijas apmaiņu nodrošina saskaņā ar PIL 36. panta, 37. panta otrās, trešās, ceturtās daļas, 38. panta pirmās, otrās, trešās, ceturtās, piektās daļas regulējumu.

1.11.5. Iepirkuma komisija atbildi ieinteresētajam Piegādātājam, kas pieprasījis papildu informāciju vai uzdevis jautājumu, nosūta elektroniski uz elektroniskā pasta adresi, no kuras ir saņemts jautājums, un ievieto pasūtītāja profilā EIS www.eis.gov.lv.

2. PRETENDENTA PROFESIONĀLAJĀM SPĒJĀM NOTEIKTĀS PRASĪBAS
2.1. Par Pretendentu var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
2.2. Pretendents pakalpojuma sniegšanai var nodrošināt speciālistus, kas atbilst iepirkuma priekšmeta tehniskajā specifikācijā izvirzītajām prasībām.

3. PRETENDENTA IESNIEDZAMIE DOKUMENTI 
3.1. Pretendenta parakstīts pieteikums par piedalīšanos iepirkuma procedūrā (2. pielikums). Ja pretendents piedāvājumu iesniedz vairākās iepirkuma priekšmeta daļās, pieteikuma formu aizpilda par katru iepirkuma priekšmeta daļu, kurai iesniedz piedāvājumu.
3.2. Finanšu piedāvājums iesniedzams, izmantojot nolikumam pievienoto veidlapu (3. pielikums). Ja pretendents piedāvājumu iesniedz vairākās iepirkuma priekšmeta daļās, Finanšu piedāvājuma formu aizpilda par katru iepirkuma priekšmeta daļu, kurai iesniedz piedāvājumu. Pretendentam jāpiedāvā sniegt pakalpojumu gan attālinātā veidā, gan klātienē.
3.3. Piedāvājuma cena jānorāda eiro (EUR) bez PVN un atsevišķi ar PVN. Finanšu piedāvājums sagatavojams katrai iepirkuma priekšmeta daļai atsevišķi, izmantojot finanšu piedāvājuma veidlapu attiecīgajai iepirkuma priekšmeta daļai. Kopējā piedāvājuma cenā ir iekļauti visi pasūtītājam maksājamie nodokļi un nodevas, tai skaitā arī līguma izpildes personālam maksājamās valsts sociālās apdrošināšanas obligātās iemaksas. Cenā jāiekļauj visas izmaksas, kas ir saistītas ar pakalpojuma sniegšanu, tai skaitā pakalpojumu sniedzēja transporta, sakaru un uzturēšanās izdevumi. Avansa maksājumi nav paredzēti.

3.4. Pretendenta piedāvāto speciālistu CV, sagatavoti saskaņā ar nolikuma 4. pielikumu. Piedāvājumam pievieno piedāvāto speciālistu kvalifikāciju apliecinošo dokumentu (to, kuri nepieciešami kvalifikācijas prasību apliecināšanai un tādi tiek izdoti) kopijas.
3.5.  Ārvalstu komersantiem reģistrācijas faktu apliecinoša dokumenta kopija vai cits dokuments saskaņā ar attiecīgās valsts normatīvo regulējumu vai izdruka no publiski pieejamas datu bāzes, kurā iespējams pārliecināties par komersanta reģistrācijas faktu (LR reģistrētajiem komersantiem nav jāiesniedz).

3.6. Personu apvienības gadījumā papildus jāiesniedz: 

3.6.1. informācija par personu apvienības izvirzīto pārstāvi, kas pārstāv personu apvienību iepirkumā un personu apvienības vārdā ir pilnvarota parakstīt visu iepirkuma dokumentāciju;

3.6.2. informācija par personu apvienībā ietilpstošajiem dalībniekiem: dalībnieka nosaukums, reģistrācijas numurs, adrese, kontaktpersona un tās tālruņa numurs; 

3.6.3. Pretendents var iesniegt Eiropas vienoto iepirkuma procedūras dokumentu (ESPD). Ja piegādātājs izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. (Pretendentam jāaizpilda visas ESPD sadaļas: I daļa. Informācija par iepirkuma procedūru un līgumslēdzēju iestādi vai līgumslēdzēju subjektu II daļa. Informācija par ekonomikas dalībnieku; III daļa. Izslēgšanas iemesli; IV daļa. Atlases kritēriji; VI daļa. Noslēguma apliecinājumi.);
3.6.4. iesniedzot ESPD, piegādātājs vadās no PIL 49. panta regulējuma. Piegādātāju apvienība iesniedz atsevišķu ESPD par katru tās dalībnieku;
3.6.5. ESPD veidlapas paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu ESPD un tā ir pieejama interneta vietnē http://espd.eis.gov.lv/.
4. PIEDĀVĀJUMU VĒRTĒŠANA
4.1. Piedāvājumu vērtēšanu iepirkuma komisija veic 4 (četros) posmos:
4.1.1. 1. posms – piedāvājumu noformējuma pārbaude. Iepirkuma komisija (turpmāk tekstā – komisija) novērtē, vai piedāvājums sagatavots un noformēts atbilstoši nolikuma prasībām. Ja piedāvājums neatbilst izvirzītajām prasībām, komisija lemj par piedāvājuma tālāku izskatīšanu;
4.1.2. 2. posms – Pretendentu atlase. Komisija novērtē, vai Pretendents atbilst nolikumā noteiktajiem kvalifikācijas kritērijiem un ir iesniedzis visus nolikumā pieprasītos dokumentus. Ja piedāvājums neatbilst izvirzītajām prasībām, komisija lemj par piedāvājuma tālāku izskatīšanu;
4.1.3. 3. posms – komisija pārbauda, vai finanšu piedāvājumā nav aritmētiskas kļūdas.  Komisija Vispārīgās vienošanās slēgšanai izvēlas visus pretendentus, kuri atbilst atlases prasībām un kuri iesnieguši atbilstošus piedāvājumus;  

4.2. Attiecībā uz Pretendentu, kuram saskaņā ar iepirkuma nolikumā noteikto būtu piešķiramas Vispārīgās vienošanās slēgšanas tiesības, pirms lēmuma par Vispārīgās vienošanās slēgšanas tiesību piešķiršanu pieņemšanas iepirkuma komisija veic Pretendenta izslēgšanas noteikumu pārbaudi saskaņā ar Starptautisko un Latvijas Republikas nacionālo sankciju likuma 11.1.pantu.
4.3. Attiecībā uz pretendentiem, kuriem būtu piešķiramas vispārīgās vienošanās slēgšanas tiesības, Pasūtītājs veiks pārbaudi, vai nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā  norādītie pretendentu izslēgšanas nosacījumi un pārbaudi veicot Publisko iepirkumu likuma 42. pantā noteiktajā kārtībā.

5. IEPIRKUMA KOMISIJA
5.1. Iepirkuma veikšanai Pasūtītājs izveido iepirkuma komisiju vismaz 3 (trīs) locekļu sastāvā.

5.2. Iepirkuma komisija, pildot savus pienākumus, ir tiesīga pieaicināt ekspertus. 

5.3. Uz iepirkuma komisijas darbību attiecas PIL 24. panta, 25. panta  un 26. panta noteikumi.

5.4. Iepirkuma komisijai ir tiesības pārtraukt iepirkumu jebkurā tā norises posmā, ja tam ir objektīvs pamatojums.

5.5. Gadījumos, kas nav atrunāti nolikumā, iepirkuma komisija vadās no PIL regulējuma un to piemēro. 

5.6. Iepirkumu komisijas pienākumi:

5.6.1. nodrošināt visām ieinteresētajām personām brīvu un tiešu pieeju konkursa dokumentiem;

5.6.2. informēt Pretendentus, ja ir izdarīti grozījumi konkursa dokumentos vai pagarināti noteiktie piedāvājumu iesniegšanas termiņi, ievietojot informāciju Pasūtītāja mājaslapā;

5.6.3. laikā no piedāvājumu iesniegšanas dienas līdz to atvēršanas brīdim nesniegt informāciju par citu piedāvājumu esamību;

5.6.4. normatīvajos aktos noteiktā kārtībā un termiņā sniegt rakstveidā atbildes uz ieinteresēto Piegādātāju rakstveidā uzdotajiem jautājumiem par konkursa dokumentos iekļautajām prasībām;

5.6.5. ieinteresēto Piegādātāju uzdotos jautājumus un iepirkuma komisijas sniegtās atbildes ievietot un EIS www.eis.gov.lv e-konkursu apakšsistēmā;

5.6.6. konkursa nolikumā noteiktajā laikā organizēt piedāvājumu atvēršanas sanāksmi;

5.6.7. saņemot Pretendenta rakstveida pieprasījumu, 3 (trīs) darbadienu laikā izsniegt tam piedāvājumu atvēršanas sanāksmes protokola kopiju;

5.6.8. protokolēt konkursa gaitu;

5.6.9. piedāvājumu vērtēšanas laikā līdz rezultātu paziņošanai Pretendentiem nesniegt informāciju par vērtēšanas procesu;

5.6.10. ar lēmumu apstiprināt Pretendentu, kuram tiek piešķirtas Vienošanās slēgšanas tiesības;

5.6.11. nodrošināt, lai piedāvājumu vērtēšanas sēdēs piedalās vismaz divas trešdaļas komisijas locekļu, bet ne mazāk kā 3 komisijas locekļi.
6. PRETENDENTI
6.1. Par Pretendentu var būt fiziska vai juridiska persona vai pasūtītājs vai šādu personu apvienība jebkurā to kombinācijā, kura:

6.1.1. piekritusi iepirkuma nolikuma noteikumiem un tajā noteiktajā termiņā un kārtībā iesniegusi piedāvājumu/-us;

6.1.2. atbilst iepirkuma kvalifikācijas prasībām.

6.2. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs izpildīt visas nolikumā un attiecīgajos normatīvajos aktos ietvertās prasības, normas un noteikumus.

6.3. Pretendents apzinās, ka jebkurš piedāvājumā iekļautais nosacījums, kas ir pretrunā ar nolikumu vai neatbilst tā noteikumiem, var būt par iemeslu piedāvājuma noraidīšanai, kā arī to, ka tikai piedāvājumā iekļautā informācija tiks izmantota piedāvājumu vērtēšanā. 

6.4. Pretendenti sedz visas izmaksas, kas saistītas ar viņu piedāvājuma sagatavošanu un iesniegšanu Pasūtītājam.

6.5. Iesniedzot piedāvājumu, Pretendents pilnībā akceptē visus nolikumā ietvertos nosacījumus.

6.6. Lejupielādējot vai saņemot iepirkuma nolikumu, Piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto Piegādātāju jautājumiem, kas tiks publicētas EIS www.eis.gov.lv 
e-konkursu apakšsistēmā.
6.7. Pretendentu pienākumi:

6.7.1. Sniegt patiesu informāciju.
6.7.2. Rakstveidā iepirkuma komisijas norādītajā termiņā sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
6.7.3. Veikt citas darbības saskaņā ar PIL, citiem normatīvajiem aktiem un iepirkuma nolikumu.
7. Pretendentu informēšana, paziņojumu publicēšana

7.1. 3 (trīs) darba dienu laikā pēc lēmuma pieņemšanas Pasūtītājs informē visus Pretendentus    vienlaicīgi par pieņemto lēmumu attiecībā uz Vispārīgās vienošanās slēgšanu, iepirkuma pārtraukšanu vai izbeigšanu.
7.2. Pasūtītājs informāciju par iepirkuma rezultātiem nosūta elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nodod personīgi.
8. NOLIKUMA PIELIKUMI
Šim nolikumam ir pievienoti 5 (pieci) pielikumi, kas ir tā neatņemamas sastāvdaļas:

8.1. pielikums Nr. 1 – tehniskās specifikācijas;

8.2. pielikums Nr. 2 – pieteikums dalībai iepirkumā;

8.3. pielikums Nr. 3 – finanšu piedāvājuma forma;

8.4. pielikums Nr. 4 – dzīvesgājuma apraksta (CV) paraugforma;

8.5. pielikums Nr. 5 – Vispārīgās vienošanās projekts.

